# אטלס (אנטומיה)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אטלס, מבט על.

באנטומיה, אטלס הוא שמה של החוליה הצווארית הראשונה (C1, העליונה), המחברת בין הגולגולת לעמוד השדרה. החוליה נקראת על שם הטיטאן אטלס הנושא את כדור הארץ על כתפיו, בדומה לחוליה התומכת במשקל הגולגולת והראש כולו.

האטלס וחולית הציר (C2, החוליה הצווארית השניה) מרכיבות את המפרקים המחברים בין הגולגולת לעמוד השדרה: מפרק האטלס והגולגולת ומפרק האטלס וחולית הציר. מבנה החוליות יוצא הדופן מאפשר טווח תנועה גדול במיוחד במפרקים אלו.

### [עריכה] מבנה אנטומי

האטלס שונה בצורתה מחוליות אופייניות. היא חסרת גוף וזיז קוצי כך שצורתה המתקבלת היא טבעתית. היקף הטבעת מורכב מהמסות הצידיות, הקשת הקידמית והקשת האחורית.

בחלקה הקדמי של הקשת הקידמית נמצאת הגבשושית הקידמית בה נאחז שריר הצוואר הארוך (longus colli). בחלקה האחורי של הקשת משטח מפרקי קטן המופרק עם השן (dens) של חולית הציר.

בחלקה האחורי של הקשת האחורית נמצאת הגבשושית האחורית לחיבור השריר הישר האחורי הקטן של הראש (rectus capitis posterior minor). בשתי קצוות הקשת נמצא חריץ לעורק החוליתי (groove for vertebral artery). לאחר שעלה העורק החוליתי דרך הנקבים הרוחביים של חוליות הצוואר, פונה העורק בחדות ועובר על החריץ בדרכו לפנים הגולגולת.

המסות הצידיות (leteral masses) הן המבנים המאסיבים ביותר באטלס בהתאם לתפקידן כנושאות משקל הראש. לכל מסה זוג פנים: עליונים ותחתונים. הפנים העליונים (superior facet) מופרקים עם העליים של עצם העורף והפנים התחתונים (inferior facet) מופרקים עם חולית הציר. בחלק הקידמי-תיכון של המסות נמצאות גבשושיות קטנות אליהן מחוברת הרצועה הרוחבית של האטלס (transverse atlantal ligament). באיזור המתוחם קדימה לרצועה נמצאת השן. בנקב הגדול האחורי לרצועה עובר חוט השדרה.

בצידי המסות הצידיות נמצאים הזיזים הרוחביים. בכל זיז רוחבי נקב רוחבי (foramen transversarium) למעבר העורק החוליתי. בזיזים הרוחביים נאחזים שרירים המסובבים את הראש לצדדים.

## [עריכה] ראו גם

- עצמות - מונחים

מקור: http://he.wikipedia.org../../../%D7%90/%D7%98/%D7%9C/%D7%90%D7%98%D7%9C%D7%A1_%28%D7%90%D7%A0%D7%98%D7%95%D7%9E%D7%99%D7%94%29.html

קטגוריה: מערכת השלד

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English